ഗായത്രി ശങ്കർ

തമിഴ്, മലയാളം സിനിമകളിൽ അഭിനയിച്ചുവരുന്ന ഒരു ഇന്ത്യൻ നടിയാണ് ഗായത്രി ശങ്കർ (ജനനം 2 മെയ് 1993). 2012-ൽ 18 വയസു എന്ന ചിത്രത്തിലൂടെയായിരുന്നു അവരുടെ തമിഴ് സിനിമാ അരങ്ങേറ്റം, നടുവുല കൊഞ്ചം പാക്കാതെ കാണോം (2012) എന്ന ചിത്രത്തിലെ അഭിനയത്തിലൂടെയാണ് അവർ കൂടുതൽ അറിയപ്പെടുന്നത്. കുഞ്ചാക്കോ ബോബൻ നായകനായ ന്നാ താൻ കേസ് കൊട് (2022) എന്ന ചിത്രത്തിലെ നായികാ കഥാപാത്രത്തിലൂടെയാണ് അവർ മലയാള സിനിമയിൽ അരങ്ങേറ്റം കുറിച്ചത്.

 മുൻകാലജീവിതം 
തമിഴ്‌നാട്ടിലെ ട്രിച്ചി സ്വദേശിയായ ഗായത്രി ജനിച്ചതും വളർന്നതും ബാംഗ്ലൂരിലാണ്. 

 കരിയർ 
നടിയുടെ ആദ്യം റിലീസ് ചെയ്ത സിനിമ സൈക്കോളജിക്കൽ ത്രില്ലർ 18 വയസായിരുന്നു, പക്ഷേ വിജയ് സേതുപതിയ്‌ക്കൊപ്പം നടുവുല കൊഞ്ചം പാക്കാത കാണോം എന്ന ചിത്രത്തിലെ അഭിനയത്തിലൂടെയാണ് അവർ പ്രശസ്തയാകുന്നത്. 2013-ൽ പൊന്മാളൈ പൊഴുത്, മത്തപ്പൂ എന്നീ രണ്ട് ചിത്രങ്ങളിൽ അഭിനയിച്ചു. അതിനുശേഷം 1980കളിലെ കോളേജ് പ്രണയകഥയായ റമ്മിയിൽ ഇനിഗോ പ്രഭാകരനൊപ്പം അഭിനയിച്ചു.

മൾട്ടി-സ്റ്റാർ ചിത്രമായ ഉല, ചിത്തിരം പേശുതുടി 2 എന്ന് പുനർനാമകരണം ചെയ്യുകയും 2019-ൽ റിലീസ് ചെയ്യുകയും ചെയ്തു. മുരൻ ഫെയിം രാജൻ മാധവ് സംവിധാനം ചെയ്ത ചിത്രത്തിൽ രാധിക ആപ്‌തെ, പ്രിയ ബാനർജി, വിധാർത്ഥ്, ഡ്വെയ്ൻ ബ്രാവോ എന്നിവരും ഗായത്രിക്കൊപ്പം അഭിനയിക്കുന്നു. വിജയ് സേതുപതിക്കൊപ്പം അഭിനയിച്ച രഞ്ജിത് ജയക്കൊടി സംവിധാനം ചെയ്ത പുരിയാത്ത പുതിർ 2017ൽ പുറത്തിറങ്ങി. വിജയ് സേതുപതി, ഗൗതം കാർത്തിക്, നിഹാരിക കൊണിഡേല എന്നിവർ അഭിനയിച്ച ഒരു ഡാർക്ക് കോമഡി ചിത്രമായിരുന്നു നവാഗതനായ അറുമുഖകുമാർ സംവിധാനം ചെയ്ത ഒരു നല്ല നാൾ പാത്തു സോൾരെൻ. 2018 ഫെബ്രുവരി 2 ന് ചിത്രം റിലീസ് ചെയ്തു. 2018 ഡിസംബർ 20-ന് സീതാകത്തി പുറത്തിറങ്ങി. ബാലാജി തരണീധരൻ സംവിധാനം ചെയ്ത സീതാകത്തിയിൽ സഹസംവിധായകയായും അവർ പ്രവർത്തിച്ചു. സീതാകത്തിയിൽ ഒരു അതിഥി വേഷത്തിലും അവർ അഭിനയിച്ചു. 2018-ൽ അവർ വെബ് സീരീസുകളിലേക്കും ചുവടുവെച്ചു. ആമസോൺ പ്രൈം എക്‌സ്‌ക്ലൂസീവ് സീരീസായ വെല്ല രാജയിൽ അവർ ആധിരയായി അഭിനയിച്ചു.

വിജയ് സേതുപതി, സാമന്ത അക്കിനേനി, ഫഹദ് ഫാസിൽ, രമ്യാ കൃഷ്ണൻ, മിഷ്‌കിൻ എന്നിവരെ പ്രധാന കഥാപാത്രങ്ങളാക്കി ത്യാഗരാജൻ കുമാരരാജ സംവിധാനം ചെയ്ത സൂപ്പർ ഡീലക്‌സ് 2019-ൽ പുറത്തിറങ്ങി.

2022-ൽ, ലോകേഷ് കനകരാജിന്റെ വിക്രം എന്ന സിനിമയിൽ അവർ അമറിന്റെ ഭാര്യയായി അഭിനയിച്ചു. സൂപ്പർ ഡീലക്‌സിന് ശേഷം ഫാസിലുമൊത്തുള്ള രണ്ടാമത്തെ കൂട്ടുകെട്ടും വിജയ് സേതുപതിയുമായുള്ള എട്ടാമത്തെ കൂട്ടുകെട്ടും ആയിരുന്നു ഈ ചിത്രം. വിജയ് സേതുപതിക്കൊപ്പം സീനു രാമസാമി സംവിധാനം ചെയ്‌ത ചിത്രം മാമനിതൻ അതേ വർഷം പുറത്തിറങ്ങി. ആദ്യ മലയാള ചിത്രം ന്നാ താൻ കേസ് കൊട് ഉം 2022 ൽ പുറത്തിറങ്ങി.

ഇനിയും പുറത്തിറങ്ങാത്ത സിനിമകളായ ടൈറ്റാനിക്, ഹൊറർ ത്രില്ലർ പേച്ചി എന്നിവയിലും അവർ അഭിനയിച്ചിട്ടുണ്ട്.

 ഫിലിമോഗ്രഫി 

 സിനിമകൾ 

 ഭാഷ പ്രത്യേകം പരാമർശിച്ചിട്ടില്ലാത്ത എല്ലാ സിനിമകളും തമിഴിലാണ്.

 വർഷം ചിത്രം  വേഷം കുറിപ്പുകൾ അവലംബം 2012 18 വയസ്സു ഗായത്രി നടുവുല കൊഞ്ചം പാക്കാത കാണോം ധന ലക്ഷ്മി (ധന)2013 പൊന്മാളൈ പൊഴുത്ത് ദിവ്യ മത്തപ്പൂ പൂജ 2014 റമ്മി മീനാക്ഷി 2017 പുരിയാധ പുധിർ മീര  2018 ഒരു നല്ല നാൾ പാത്തു സൊല്രെൻ ഗോദാവരി സീതകാത്തി അവരായി തന്നെ2019 ചിത്തിരം പേശുതടി 2 പ്രിയ സൂപ്പർ ഡീലക്സ് ജോതി കെ- 13 പവിത്ര  ഒത്ത സെരുപ്പ് ഉഷ വോയ്സ് ഓവർ മാത്രം 2021 തുഗ്ലക്ക് ദർബാർ അവരായി തന്നെ "അരസിയൽ കേടി" എന്ന ഗാനത്തിലെ അതിഥി വേഷം2022 വിക്രം ഗായത്രി അമർ മാമനിതൻ സാവിത്രി രാധാകൃഷ്ണൻ  ന്നാ താൻ കേസ് കൊട്  ദേവി മലയാളം ചലച്ചിത്രംഉടൻപാൽ കൺമണി 2023  ബഗീര  പല്ലവി   കൊറോണ പേപ്പേഴ്സ്  വീണ  മലയാളം ചലച്ചിത്രം 

 വെബ് സീരീസ് 
വർഷം പരമ്പര പങ്ക് കുറിപ്പുകൾ 2018 വെള്ള രാജ ആധിര ആമസോൺ പ്രൈം 2019 ഫിങ്കർ ടിപ്പ് സന്ധ്യ സീ5 2021 ഐ ഹേറ്റ് യു ഐ ലവ് യു മാഡ്ബോയ്സ് ഒറിജിനൽ യൂട്യൂബ് ചാനൽ 2022 ശ്രീകാന്തോ  ഋതു കാമിയോ അപ്പിയറൻസ്, ബംഗാളി വെബ് സീരീസ് (ഹോയ്ചോയ്)

 അവലംബം 

 പുറം കണ്ണികൾ 


വർഗ്ഗം:1993-ൽ ജനിച്ചവർ
വർഗ്ഗം:ഇന്ത്യൻ ചലച്ചിത്ര നടിമാർ
വർഗ്ഗം:മലയാളചലച്ചിത്രനടിമാർ
വർഗ്ഗം:തമിഴ്‌ചലച്ചിത്ര നടിമാർ
വർഗ്ഗം:ജീവിച്ചിരിക്കുന്നവർ